Oprezno na rekreaciju i u vodjenje ljubavi
Iznenadno bavljenje aktivnošću poput džoginga ili seksa moglo bi biti i smrtonosno.
Ljekari u cijelom svijetu svojim pacijentima govore da vježbaju radi boljeg zdravlja. Ljudi koji rijetko ili nikada ne vježbaju treba da budu posebno oprezni pri upuštanju u teže fizičke aktivnosti. Često ćete čuti savjet da provjerite sa svojim ljekarom prije nego započnete neki novi program fizičke aktivnosti. Upravo objavljena studija pokazuje svu mudrost tog savjeta. Svake godine, milioni ljudi završe u hitnoj pomoći nakon srčanog napada jer su pretjerali tokom neke fizičke vježbe ili tokom vodjenja ljubavi. Regularno kardiovaskularno vježbanje smanjuje rizik od srčanih problema. Ali za one koji se izležavaju po kauču, iznenandno bavljenje takvim vježbanjem ili seksom može voditi do srčanog udara. Ljekari u univerzitetskom medicinskom centru Tufts, u Bostonu, istraživali su taj problem i utvrdili direktnu vezu izmedju vježbanja i srčanog udara kod tih i takvih pacijenata. Dr. Jessica Paulus je sa kolegama provjerila 14 slučajeva direktne veze izmedju vježbanja i srčanog udara, uglavnom kod muškaraca u dobi izmedju 55 i 64 godine. Studija pokazuje da je rizik najveći tokom same aktivnosti i do dva sata nakon toga. To, medjutim, ne treba tumačiti kao izgovor za totalnu neaktivnost, kaže ona i dodaje: Doktor Issa Dahabrey naglašava da je redovno vježbanje korisno čak i za ljude koji su pod većim rizikom od srčanih bolesti, jer kondicija je ta koja usporava rad srca i pri ozbiljnijem naporu ili kod seksualne aktivnosti: Studija je objavljena u Žurnalu Američkog Medicinskog Društva.